Z A P I S N I K
9. sjednice Vijeća Mjesnog odbora Mlinovi održane 19. veljače 2026. 
Zagreb, Jahorinska ulica 5 s početkom u 19,00 sati

Nazočni članovi Vijeća:
Marko Erdeljac, Sendi Numan, Silva Vresk i Zlatko Domljan.

Odsutni članovi Vijeća :
Nevenka Jakopanec.

Predsjedava: Sendi Numan, predsjednik Vijeća

Zapisnik vodi: Silva Vresk

[bookmark: _Hlk219708029]Potpredsjednica Vijeća Silva Vresk snima sjednicu o čemu su svi nazočni obaviješteni. 

Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju, članovi su glasali sa: 2 glasa ZA (predsjednik Vijeća Sendi Numan i potpredsjednica Vijeća Silva Vresk), 1 glas PROTIV (Marko Erdeljac), dok Zlatko Domljan nije bio prisutan na 8. sjednici – naknadnim upitom e-mailom ističe, ukoliko je nužno da glasa, njegov glas je PROTIV, jer ne može potvrditi sadržaj zapisnika radi neprisustva.

Marko Erdeljac ne navodi u kojem dijelu je potrebno ispraviti Zapisnik, niti konkretno navodi razlog glasanja protiv – Vijeće prihvaća tekst Zapisnika 8. sjednice Vijeća.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o usvajanju Asfalterskog programa za 2026. godinu Vijeća Mjesnog odbora Mlinovi - donošenje zaključka

	2. 
	Prijedlog programa rada Vijeća Mjesnog odbora Mlinovi za 2026. godinu

	3. 
	Zaključak o obnavljanju iscrtavanja svih pješačkih prijelaza duž cijele ulice Mlinovi – donošenje zaključka 

	4. 
	Zaključak o potrebi za redovitim održavanjem i čišćenjem slivnika, kanala i uklanjanje nečistoća s prometnica na području cijelih Mlinova. – donošenje zaključka

	5. 
	Zaključak da se Alanske stube kčbr. 4648, što odgovara zkč.br. 182/40, uvrste u redovan plan održavanja i čišćenja. – donošenje zaključka

	6. 
	Zaključak o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Mlinovi u 2026. – donošenje zaključka

	7. 
	Pitanja, prijedlozi i obavijesti







Ad1. Zaključak o usvajanju Asfalterskog programa za 2026. godinu Vijeća Mjesnog odbora Mlinovi - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan. 

Vijeće jednoglasno donosi

Zaključak  o usvajanju Asfalterskog programa za 2026. godinu Vijeća Mjesnog odbora Mlinovi.

(Zaključak se prilaže ovom zapisniku i njegov je sastavni dio.)


Ad2. Prijedlog programa rada Vijeća Mjesnog odbora Mlinovi za 2026. godinu

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan. 

Vijeće jednoglasno donosi

Program rada Vijeća Mjesnog odbora Mlinovi za 2026. godinu

(Program se prilaže ovom zapisniku i njegov je sastavni dio.)


Ad3. Zaključak o obnavljanju iscrtavanja svih pješačkih prijelaza duž cijele ulice Mlinovi – donošenje zaključka 

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan. 

Vijeće jednoglasno donosi

Zaključak o obnavljanju iscrtavanja svih pješačkih prijelaza duž cijele ulice Mlinovi.

(Zaključak se prilaže ovom zapisniku i njegov je sastavni dio.)


Ad4. Zaključak o potrebi za redovitim održavanjem i čišćenjem slivnika, kanala i uklanjanje nečistoća s prometnica na području cijelih Mlinova – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan.

Vijeće jednoglasno donosi

Zaključak  o potrebi za redovitim održavanjem i čišćenjem slivnika, kanala i uklanjanje nečistoća s prometnica na području cijelih Mlinova. 

(Zaključak se prilaže ovom zapisniku i njegov je sastavni dio.)


Ad5. Zaključak da se Alanske stube kčbr. 4648, što odgovara zkč.br. 182/40, uvrste u redovan plan održavanja i čišćenja – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan.

Vijeće jednoglasno donosi

Zaključak da se Alanske stube kčbr. 4648, što odgovara zkč.br. 182/40, uvrste u redovan plan održavanja i čišćenja. 

(Zaključak se prilaže ovom zapisniku i njegov je sastavni dio.)


Ad6. Zaključak o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Mlinovi u 2026. – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Marko Erdeljac, Sendi Numan, Silva Vresk i Zlatko Domljan.

Vijeće jednoglasno donosi

Zaključak  o  izmjeni Plana potreba za aktivnostima, programima i projektima unapređenja kvalitete života građana Mjesnog odbora Mlinovi u 2026. 

(Zaključak se prilaže ovom zapisniku i njegov je sastavni dio.)


Ad7. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice:

1.Vezano za temu sigurnost prometa Grad Zagreb, Odsjek za tehničku regulaciju i sigurnost prometa (Petrova 116) održao je pojedinačne sastanke s MO iz Gradske četvrti Podsljeme.

2. Vezano za ležeće policajce i uspornike povratna informacija da je Lovćenska ulica preuska za postavljanje istih.

3. Zahtjev da se produži signal na semaforu kod dućana SPAR i treptajući signal za pješake koje nije prihvaćeno.

4. Predsjednik vijeća zatražio na koordinaciji (u Petrovoj ulici) za Durmitorsku ulicu postavljanje prometnog znaka zabrane parkiranja i zaustavljanja do Bitorajske ulice

5. Dobivena informacija o mogućnosti realizacije murala iz sredstava Gradske četvrti, treba ponovo zatražiti.

6. Traži se ublažavanje dva uspornika u ulici Mlinovi kod kčbr.  17 i 32.

7. Zaprimljen je zahtjev od Grada za očitovanjem za uvođenje zona naplate parkiranja na koji je negativno odgovoreno.

8. Na lokaciji Mlinovi 31 intervencija čišćenja smeća.

9. Zahtjev za premještanje podesta za kontejner za komunalni otpad sa lokacije ulica Mlinovi 37 na ulica Mlinovi 21.

10. Izdan nalog od strane komunalnog redara da se očisti park na Razgledu.


Sjednica je završila u 19:35 sati.

KLASA: 024-08/26-003/398
URBROJ: 251-13-11-4/009-26-2
Zagreb, 19. veljače 2026.

Zapisnik uredio/la:
Mirela Gašpert Bertić



PREDSJEDNIK
VIJEĆA MJESNOG ODBORA MLINOVI

Sendi Numan



Na temelju članka 99.stavka 1. točke 2. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Mlinovi na 9. sjednici, 19, veljače 2026. donijelo je



ZAKLJUČAK

o  asfalterskom programu Plana malih komunalnih akcija Vijeća mjesnog odbora
Mlinovi za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora Mlinovi.



2.	Vijeće Mjesnog odbora Mlinovi u Planu malih komunalnih akcija za 2026. ima 20.000,00 eura

3.         Vijeće predlaže asfaltiranja ceste Mlinovi od dućana Spar prema Mihaljevcu, od
kčbr. 79 do kčbr. 63 za asfalterski program.
	




KLASA: 024-08/26-003/398
URBROJ: 251-13-11-4/009-26-3
Zagreb, 19. veljače 2026.
  



                                                                                                 Predsjednik
Vijeća Mjesnog odbora Mlinovi

SENDI NUMAN









Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst, 16/22)  Vijeće Mjesnog odbora Mlinovi, na 9. sjednici održanoj 19. veljače 2026. godine, donijelo je 

P R O G R A M   R A D A 
VIJEĆA MJESNOG ODBORA MLINOVI  
za 2026. godinu 

POLAZNE OSNOVE 
Djelovanje Vijeća Mjesnog odbora Mlinovi (u nastavku: Vijeće) polazi od sagledavanja stanja, potreba i problema Mjesnog odbora: 
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih; 
3. uređivanja postojećih parkova i zelenih površina; 
4. modernizacije dječjih igrališta s novom opremom; 
5. izgradnje prostora za društvene potrebe; 
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi; 
7. stanja sigurnosti i zaštite osoba, imovine i dobara  
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti; 
9. zaštite djece, mladeži, starijih osoba, osoba s posebnim potrebama; 
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana; 
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora. 
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora. 
 
GLAVNI CILJEVI 
Sukladno svojim ovlastima, definiranim Zakonom o Gradu Zagrebu, Statutom Grada Zagreba i Poslovnikom Vijeća Mjesnog odbora, Vijeće u 2026. godini želi ostvariti sljedeće ciljeve: 
1. unaprijediti kvalitetu infrastrukture za promet pješaka i bicikla 
2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana; 
3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.); 
4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga); 
 
ZADACI I ROKOVI 
Radi postizanja ovih Programom utvrđenih ciljeva, Vijeće će na svojim radnim sjednicama tijekom 2026. godine raspraviti i donijeti odgovarajuće akte, naročito o sljedećim pitanjima: 
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba; 
2. financijski plan Mjesnog odbora za 2027. i Godišnji izvještaj o izvršenju Financijskog plana za 2025.; 
3. raspolaganje imovinom Mjesnog odbora; 
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti; 
5. izvješće o radu za 2025. i Program rada za 2026.; 
6. donijeti će plan potreba za aktivnostima, programima i projektima unapređenja kvalitete života građana Mjesnog odbora u 2027. 
 
Vijeće će, osim navedenog, tijekom 2026. godine provoditi sljedeće aktivnosti: 
1. sudjelovati u provođenju civilne zaštite na svom području; 
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
3. surađivati s drugim mjesnim odborima na području Gradske četvrti Podsljeme, osobito sa susjednim mjesnim odborima; 
4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora; 
5. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje; 
6. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje; 
7. predlagati preko Vijeća Gradske četvrti mjere za učinkovitiji rad komunalnih službi; 
8. predlagati komunalne aktivnosti Gradske četvrti; 
9. informirati o planovima Vijeća Gradske četvrti; 
10. analizirati stanje objekta mjesne samouprave na području Mjesnog odbora; 
11. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima i praćenju problema u komunalnoj infrastrukturi). 

TEKUĆA PITANJA 
Vijeće će, osim navedenog, tijekom 2026. godine obavljati i druge poslove utvrđene zakonom, gradskim odlukama i drugim propisima. 
 
KLASA: 024-08/26-003/398
URBROJ:251-13-11-4/009-26-4
Zagreb, 19. veljače 2026. 
                                                                                      Predsjednik 
Vijeća Mjesnog odbora Mlinovi 

SENDI NUMAN


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Mlinovi,  na 9. sjednici, 19. veljače 2026., donijelo je
									
	
 

Z A K LJ U Č A K
o obnavljanju iscrtavanja svih pješačkih prijelaza 
na području MO Mlinovi   



1. Vijeće je raspravljalo o potrebi za obnavljanjem pješačkih prijelaza.   

2. Vijeće traži obnavljanje iscrtavanja svih pješačkih prijelaza na području MO Mlinovi.

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/398
URBROJ: 251-13-11-4/010-26-5
Zagreb, 19. veljače 2026.  
				
                
                                                                                                        PREDSJEDNIK 
                                                                                            VIJEĆA MJESNOG ODBORA
                                                                                                            MLINOVI

							                       Sendi Numan
                           

                      


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Mlinovi,  na 9. sjednici, 19. veljače 2026., donijelo je
									
	
 

Z A K LJ U Č A K
o potrebi za redovitim održavanjem i čišćenjem slivnika, kanala 
i uklanjanje nečistoća s prometnica na području cijelih Mlinova    



1. Vijeće je raspravljalo o potrebi za redovitim održavanjem, čišćenjem slivnika, kanala i prometnica.    

2. Vijeće traži uvođenje redovitog održavanja i čišćenja slivnika, kanala i uklanjanja nečistoća s prometnica na području cijelih Mlinova.

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/398
URBROJ: 251-13-11-4/010-26-6
Zagreb, 19. veljače 2026.  
				
                
                                                                                                        PREDSJEDNIK 
                                                                                            VIJEĆA MJESNOG ODBORA
                                                                                                            MLINOVI

							                       Sendi Numan
                           

                      


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Mlinovi,  na 9. sjednici, 19. veljače 2026., donijelo je
									
	
 

Z A K LJ U Č A K
o uvrštavanju Alanskih stuba od kbr. 132 do Gornjeg Prekrižja 
u plan održavanja i čišćenja 



1. Vijeće je raspravljalo o problematici čišćenja i održavanja dijela Alanskih stuba.     

2. Vijeće traži uvrštavanje Alanskih stuba od kbr. 132 do Gornjeg Prekrižja u plan održavanja i čišćenja.

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/398
URBROJ: 251-13-11-4/010-26-7
Zagreb, 19. veljače 2026.  
				
                
                                                                                                        PREDSJEDNIK 
                                                                                            VIJEĆA MJESNOG ODBORA
                                                                                                            MLINOVI

							                       Sendi Numan
                           

                      


Na temelju članka 99. stavka 1. točke 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) Vijeće Mjesnog odbora Mlinovi, na 9. sjednici, 19. veljače 2026., donijelo je 



ZAKLJUČAK
o izmjeni Plana potreba za aktivnostima, programima i projektima unapređenja kvalitete života građana Mjesnog odbora Mlinovi  u 2026.



1. Vijeće Mjesnog odbora Mlinovi donosi Zaključak kojim traži da se u članku 2. Plana potreba za aktivnostima, programima i projektima unapređenja kvalitete života građana,  točka 1. DRUŠTVENI ŽIVOT I KULTURA naziv aktivnosti Projekcije filmova u prostorijama mjesne samouprave, uveća za iznos od 500,00 eura te bi iznosio 1.250,00 eura,  za projektor, platno i razglas.   

2. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje.


KLASA: 024-08/26-003/398
URBROJ: 251-13-11-4/009-26-8
Zagreb, 19. veljače 2026.




PREDSJEDNIK
VIJEĆA MJESNOG ODBORA MLINOVI

Sendi Numan



